Aquest premi, que s'atorga per nominació, vol reconèixer la trajectòria professional de joves de qualsevol part del món pel seu treball, els seus mèrits i la seva exemplaritat
La FPdGi convoca el Premi Internacional amb la voluntat de reconèixer la trajectòria professional i personal de joves que hagin destacat en qualsevol part del món pel seu treball, els seus mèrits i la seva exemplaritat. La repercussió haurà de ser considerada sempre en la seva més àmplia dimensió, entenent per això que les seves aportacions s'extenen i/o són conegudes en l'àmbit internacional.
Un premi amb vocació global que destaca la capacitat d'assoliment i superació de joves de tot el món en el desenvolupament de projectes - especialment si aquests han comportat dificultat o risc - demostrant ser capaços d'induir, de forma creativa, canvis positius en la societat i que són models inspiradors i referents per a altres joves.
QUI POT NOMINAR UNA PERSONA CANDIDATA PER AL PREMI INTERNACIONAL:
Premiats d'edicions anteriors en qualsevol de les categories, sempre que no siguin membres del jurat d'aquesta categoria Internacional.
Patrons, membres del Consell Assessor i membres del jurat dels Premis de la Fundació Princesa de Girona.
Representants diplomàtics a Espanya
Persones i institucions convidades per la Fundació Princesa de Girona.
Les nominacions poden ser recolzades per més d'una persona o institució.
REQUISITS QUE HAN DE COMPLIR LES PERSONES CANDIDATES:
Tenir entre 16 i 35 anys d'edat abans de la data límit de presentació de candidatures. És a dir, les persones candidates han d'haver nascut entre l'1 de desembre de 1984 i el 30 de novembre de 2004 *.
Aquest premi està específicament dissenyat per a ciutadans no espanyols que realitzen la seva activitat professional fora d'Espanya.